Pajieslio geomorfologinis draustinis
Pajieslio geomorfologinis draustinis – valstybinis geomorfologinis draustinis vidurio Lietuvoje, Kėdainių rajono vakaruose, Krakių seniūnijoje. Driekiasi tarp Pajieslio vakaruose ir Deveikiškių rytuose. Draustinis apima rytinį Šušvės slėnio šlaitą. Draustinis įkurtas 1992 m. Jame saugomas degliaciacijos fazėje suformuoto pakraštinio moreninio gūbrio fragmentas. Draustinis užima 478 ha plotą. Miškų nėra. Draustinis pasiekiamas keliu  2004  Josvainiai–Pilsupiai–Krakės  arba  2017  Medininkai–Pajieslys–Guptilčiai . Pajieslio gūbrys iš rytų pusės Gūbrys į vakarus nuo Pilsupių Vaizdas nuo gūbrio į rytus